華鈺

華鈺，字德夫，直隶鎮江府丹徒县匠籍，明朝政治人物。同进士出身。

生平
萬曆二十三年（1595年）乙未科进士，授湖广荆州府推官，荆大猾刘襄以财雄，又恃湘邸姻娅，擅杀人，钰至，立擒斩之，荆人大悦。阉人陈奉开税荆州，二张甚，荆人汹汹，皆愿甘心。奉凌压长吏，尝纵奴驰太守道，太守第旁皇，左右视钰，立禽其奴，抑而榜诸市，荆人又大悦。会石首县令缺，御史檄钰往视令事，而奉适自荆至沙市，将开税沙市，民益不平，愿手毙奉。奉乃恐，且憾曰：此必华推官教之。趣骑抵黄州，开税团风，团风民汹汹，愿毙奉如沙市。时有经历车任，重奉府檄税团风，奉愈憾曰：此必承华推官指也。而湘邸以杀刘襄故，又阴左右之，遂具疏自御史曹楷至有司李商耕、赵文焕、高则巽等尽罗为阻挠国税，而以钰与车任重为祸首，逮诣阙受杖，使必证曹御史。钰第大呼：太祖太宗在上。明日又覆杖，肉尽骨露，钰屹不动，系镇抚狱。会湖广按察司佥事冯应京亦以奉故逮至，相与论主静穷理之学，牢户秽泾，淫雨没膝两人者皮，而讲学弗辍也。在系凡五年，甲辰遇赦归丹徒，又二年卒。壬戌用都御史邹元标议，诏赠尚宝司少卿，录其子华宗涞入太学读书。士大夫负气节，著直声者，多至为峭绝孤特之行，钰独和平浑厚，归而与人言学，娓娓不倦，海内士大夫望之为祥麟威凤，当不远数千里一见颜色，卒时年仅四十有八，郡学崇祀乡贤，荆人建冯华二公祠合祀之。

延伸阅读

参考资料

Y
丹徒人
明朝荆州府推官
明朝追赠文官